बैठकपछि जारी विज्ञप्तिमा देशका सम्मानित प्रधानमन्त्रीको मिडियाप्रतिको नकारात्मक सोच र अभिव्यक्तिले दुःखी बनाएको उल्लेख छ । 'सम्पूर्ण मिडियाको मानमर्दन गर्ने, होच्याउने तथा सञ्चार प्रतिष्ठानलाई तुच्छ एवं भ्रष्टको श्रेणीमा राख्दै गरिएको गैरजिम्मेवार सम्बोधनले गणतन्त्र ल्याउन संघर्षको कठिन घडीमा समेत महत्त्वपूर्ण भूमिका निर्वाह गर्दै आएको सञ्चार प्रतिष्ठानलाई अपमानित र पीडाबोध गराएको छ,' विज्ञप्तिमा भनिएको छ ।
